Melodi Grand Prix 1983 var den 23. utgaven av Melodi Grand Prix, Norges nasjonale uttaking til Eurovision Song Contest. Ti finalister kjempet i finalen 26. februar 1983. Vinnerlåten ble «Do re mi», framført av Jahn Teigen. Han hadde også laget melodien sammen med Anita Skorgan, og teksten sammen med Herodes Falsk. Teigen representerte Norge i den internasjonale finalen i München, der endte «Do re mi» på en delt niendeplass med 53 poeng. Dette var Norges beste plassering på ti år.